கேள்வி: வெண்டளை பற்றி விளக்கவும்.
பதில்: வெண்டளை என்பது தமிழ்ப் பாடல்களில் காணப்படும் பண்டைய யாப்பு (இலக்கணம்) குறியீடு. இதன் ஓசை வினாவுக்கு விடை செப்புவது போல அமைந்திருப்பதால் இதனைச் செப்பலோசை எனக் கூறுவர். அகவல் என்பது ஆசிரியம்மே (தொல்காப்பியம் 3-386) 'அஃதாஅன்று' என்ப-'வெண்பா யாப்பே' (தொல்காப்பியம் 3-387) இது வெண்பா யாப்புக்கு உரியது. எனினும் பிற யாப்புப் பாடல்களிலும் பயின்று வரும். இது இயற்சீர் வெண்டளை, வெண்சீர் வெண்டளை என இரண்டு வகைப்படும்.
கேள்வி: வெண்டளை - வெண்சீர் வெண்டளை பற்றி தகவல் சொல்.
பதில்: வெண்சீர் என்பது தேமாங்காய், புளிமாங்காய், கூவிளங்காய், கருவிளங்காய் என்னும் வாய்பாடுகளைக் கொண்டு அமையும் காய்சீர்கள். காய்ச்சீர் முன் நேர்-அசை வந்து தளைவது வெண்சீர் வெண்டளை. எடுத்துக்காட்டு :யாதானும் நாடாமால் ஊராமால் என்ஒருவன் :சாந்துணையும் கல்லாத வாறு. திருக்குறள் 397
கேள்வி: வெண்டளை - இயற்சீர் வெண்டளை குறித்து விரிவாக சொல்லுங்கள்.
பதில்: ஈரசை கொண்டு தேமா, புளிமா, கூவிளம், கருவிளம் என்னும் வாய்பாட்டான் அமையும் சீர்களை 'இயற்சீர்' என்பர். இந்த இயற்சீர்கள் நேர்-அசையில் முடிந்து நிரை-அசை கொண்டோ, நிரை-அசையில் முடிந்து நேர்-அசை கொண்டோ தளையுமாயின் அது இயற்சீர் வெண்டளை எனப்படும். ;எடுத்துக்காட்டு :நிறைமொழி மாந்தர் பெருமை நிலத்து :மறைமொழி காட்டி விடும். திருக்குறள் 28